ཆུ་གཏོར་གྱི་རིམ་པ་ཇི་ལྟར་བྱ་བའི་ཚུལ་
མདོར་བསྡུས་ཏེ་བཀོད་པ་བལྟས་ཆོག་
བདུད་རྩིའི་འདོད་འཇོ་
བཞུགས་སོ།།

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

༈ དཔལ་ལྡན་སྲིད་ཞིའི་ཁྱབ་བདག་བླ་མ་ལ།།
རྟག་ཏུ་མི་ཕྱེད་གུས་པས་རབ་བཏུད་ནས།།
དམ་པའི་གཤེགས་ཤུལ་ཆུ་སྦྱིན་བགྱི་བའི་ཚུལ།།
མདོར་བསྡུས་བལྟས་ཆོག་བདག་གིས་འདིར་བཀོད་བྱ།།
དེ་ལ་འདིར་སྐྱེས་བུ་གང་ཞིག་ཚེ་འདིའི་ཟས་ནོར་སྙན་གྲགས་ལོ་འདོད་སོགས་ཆོས་བརྒྱད་
ཀྱི་བསམ་པ་མ་ཡིན་པར། བླ་མེད་ཀྱི་བྱང་ཆུབ་དང་གཞན་ཕན་ཁོ་ན་དོན་དུ་གཉེར་བ་དག་གིས།
གནས་གཙང་ཞིང་ཡིད་དང་མཐུན་པར། ཆབ་གཙང་འབུ་སྲིན་དང་རྡལ་རྡུལ་མེད་པ་ཅི་འབྱོར་དང༌།
འབྲུ་ཟན་གྱི་རིལ་བུ་བརྒྱ་རྩ་བརྒྱད། མཆོད་པའི་ཞལ་ཟས། ཛམ་ལྷའི་གཏོར་མ་དང་བཅས་
པའམ། ནས་དང་འབྲས་ཀྱི་འབྲུ་སོགས་ལའང་རུང་ཞིང་རིན་པོ་ཆེའི་གཏོར་སྣོད་དང་མཆོད་པའི་
ཡོ་བྱད་འཛོམ་པའི་ངང་ནས། སྙིང་རྗེ་བྱང་སེམས་ཀྱི་བསམ་པ་བརྟན་པོས་སྟན་བདེ་(བ་)ལ་
འདུག་སྟེ། ཐོག་མར་སྐྱབས་སེམས་ཡན་ལག་བདུན་པ་རྒྱས་པ་སྤྱི་མཐུན་ལྟར་བྱ་བའམ། བསྡུས་
པ་ལ་སྤྲོ་ན་འདི་ལྟར་ཚིག་དོན་མཐུན་པས།
ན་མོ། ཕྱོགས་བཅུའི་ཞིང་གི་རྒྱལ་བ་སྲས་བཅས་ཚོགས།།
བླ་མ་ཡི་དམ་མཁའ་འགྲོ་ཆོས་སྐྱོང་ལ།།
རྟག་པར་སྐྱབས་མཆི་འགྲོ་ཀུན་བདེ་ཐོབ་ཕྱིར།།
རྒྱལ་སྲས་སྤྱོད་པ་བདག་གིས་སྤྱད་པར་བགྱི།།
242

ཆུ་གཏོར་གྱི་རིམ་པ་ཇི་ལྟར་བྱ་བའི་ཚུལ་མདོར་བསྡུས་ཏེ་བཀོད་པ་བལྟས་ཆོག་བདུད་རྩིའི་འདོད་འཇོ།

སྲས་བཅས་རྒྱལ་རྣམས་འདིར་གཤེགས་དགྱེས་པར་བཞུགས།།
གུས་པས་ཕྱག་འཚལ་ཕྱི་ནང་མཆོད་ཚོགས་འབུལ།།
སྡིག་ཀུན་མཐོལ་བཤགས་དགེ་ལ་ཡི་རང་ངོ༌།།
ཆོས་འཁོར་རྒྱུན་མི་ཆད་མཛད་རྟག་བཞུགས་གསོལ།།
དགེ་ཀུན་འཁོར་བ་དོང་སྤྲུག་ཕྱིར་བསྔོའོ།།
ཨོཾ་སརྦ་ཏ་ཐཱ་ག་ཏ་མ་ཎི་ཛྭ་ལ་ཧྲི་ད་ཡ། གརྦེ་ཛྭ་ལ་དུ་རུ་དུ་རུ་ནི་སྭཱ་ཧཱ། དེ་ནས་
བདག་བསྐྱེད་ནི། ཨོཾ་སྭ་བྷཱ་ཝ་ཤུདྡྷསརྦ་དརྨཿསྭ་ཧཱ....འདི་ནི་དགེ་སྦྱོར་གང་བྱེད་བརྒྱ་འགྱུར་དུ་
འཕེལ་བར་བྱེད་པའི་གཟུངས་སོ། །ཝ་ཤུདྡྷེ྅ཧཾ།
ཕྱི་ནང་སྣོད་བཅུད་སྟོང་ཞིང་བདག་མེད་དང༌།།
རང་ཉིད་སྐད་ཅིག་འཕགས་མཆོག་ཐུགས་རྗེའི་སྐུ།།
དཀར་གསལ་ཞི་འཛུམ་དར་དང་རིན་ཆེན་བརྒྱན།།
ཕྱག་ ག་གཡས་མཆོག་སྦྱིན་གཡོན་པ་པད་དཀར་འཛིན།།
པད་ཟླའི་སྟེང་བཞུགས་འོད་འབར་ལྷམ་མེ་བའི།།
ཐུགས་ཀར་ཧྲཱིཿམཐར་ཡིག་དྲུག་བསྐོར་བ་ལས།།
འོད་འཕྲོས་ཡེ་ཤེས་སྤྱན་དྲངས་གཉིས་མེད་ཐིམ།།
རིགས་ལྔས་དབང་བསྐུར་སྣང་མཐས་དབུ་བརྒྱན་གྱུར།།
ཨོཾ་མ་ཎི་པདྨེ་ཧཱུྃ་ཧྲཱིཿ
243

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

ས་གཞི་དང་གནས་ཁང་བྱིན་གྱིས་བརླབས་པ་ནི།
ས་གཞི་གནས་ཁང་ཕྱི་ནང་སྟེང་འོག་ཀུན།།
ཀུན་ཏུ་བཟང་པོའི་རྣམ་འཕྲུལ་ལས་གྲུབ་པའི།།
བཀོད་པའི་བྱེ་བྲག་ཡིད་འོང་མཐའ་ཡས་པ།།
རྒྱལ་བའི་ཞིང་མཆོག་ཡོན་ཏན་ཀུན་ལྡན་གྱུར།།
ཨོཾ་བཛྲ་ཡཀྵ་ཧཱུྃ། ཨོཾ་སྭ་བྷཱ་ཝ་ཤུདྡྷསརྦ་དརྨཿསྭ་བྷཱ་ཝ་ཤུདྡྷ྅ཧཾ།
མཆོད་རྫས་བྱིན་རླབས་ནི།
སྟོང་གསུམ་དང་མཉམ་རིན་ཆེན་སྣོད་དག་ཏུ།།
སྔགས་དང་ཏིང་འཛིན་འདུ་འཕྲོ་ལས་བྱུང་བའི།།
མཆོད་པའི་ཡོ་བྱད་སྣ་ཚོགས་དཔག་མེད་པ།།
རབ་འབྱམས་རྒྱལ་བ་མཉེས་བྱེད་མཆོག་ཏུ་གྱུར།།
སརྦ་ཏ་ཐཱ་ག་ཏོ་བྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུངྒ་ཏེ་སྥ་ར་ཎ་ཨི་མཾ་ག་ག་
ན་ཁཾ་གྲྀ་ཧྞ་དཾ་བཱ་ལྱ་དི་སྭཱ་ཨཱཿ
གཏོར་མགྲོན་རྣམས་སྤྱན་དྲངས་པ་ནི།
བདག་ཉིད་ཐུགས་ཀའི་ཧྲཱིཿལས་འོད་འཕྲོས་པས།།
དཀོན་མཆོག་སྲི་ཞུ་མགོན་པོ་ཡོན་ཏན་དང།།
རིགས་དྲུག་སྙིང་རྗེ་བགེགས་རིགས་ལན་ཆགས་སོགས།།
མགྲོན་རྣམས་སྤྱན་དྲངས་སོ་སོའི་གདན་བཞུགས་གྱུར།།
བཛྲ་ས་མ་ཛཿཔདྨ་ཀ་མ་ལ་ཡེ་སྟཱཾ།
244

ཆུ་གཏོར་གྱི་རིམ་པ་ཇི་ལྟར་བྱ་བའི་ཚུལ་མདོར་བསྡུས་ཏེ་བཀོད་པ་བལྟས་ཆོག་བདུད་རྩིའི་འདོད་འཇོ།

རྒྱལ་བའི་སྐུ་ལ་ཉེས་སྒྲིབ་སྐྱོན་བྲལ་ཡང༌།།
བདག་སོགས་བསོད་ནམས་ཚོགས་རྫོགས་སྒྲིབ་སྦྱང་ཕྱིར།།
ཡན་ལག་བརྒྱད་ལྡན་བདུད་རྩིས་ཁྲུས་གསོལ་བས།།
འགྲོ་བའི་ལས་ཉོན་སྒྲིབ་ཚོགས་དག་གྱུར་ཅིག།
ཨོཾ་ན་མཿ སརྦ་ཏ་ཐཱ་ག་ཏ་ཨ་བྷི་ཥི་ཀ་ཏ་ས་མ་ཡེ་ཤྲཱི་ཧཱུྃ།
ཡོན་ཆབ་མེ་ཏོག་བདུག་སྤོས་མར་མེ་དྲི།།
ཞལ་ཟས་རོལ་མོ་གཟུགས་སྒྲ་དྲི་རོ་རེག།
མཐའ་ཡས་མཆོད་ཚོགས་རྒྱ་མཚོ་བདག་འབུལ་གྱི།།
བཞེས་ནས་འགྲོ་ཀུན་ཐུགས་རྗེས་བསྐྱབ་ཏུ་གསོལ།།
ཨོཾ་སརྦ་ཏ་ཐཱ་ག་ཏ་བཛྲ་ཨཉྙཾ། པཱ་ཏྱཾ། པུཥྤ། དྷུ་པེ། ཨ་ལོ་ཀེ །
གརྦྷེ༑ ནཻ་ཻབི་དྱཱ། ཤཔྟ་པུ་ཛ་མེ་གྷ་ས་མུ་ཏྲ་སྥ་ར་ཎ་ས་མ་ཡེ་ཨཱཿཧཱུྃ།
དེ་ལྟར་ཡུལ་གོང་མ་སྤྱི་ལ་མཆོད་པའི་རིམ་པ་སྔོན་དུ་བཏང་ནས། མཆོད་པ་རྣམས་གཤེགས་ཤིང༌།
བཤལ་ཆུ་ནི་གཏོར་ཆུ་དང་མི་བསྲེ་བར་ཕྱི་རོལ་དུ་དབོ་བར་བྱའོ། །དེ་ནས་བར་འདིར་ཆུ་སྦྱིན་ནམ། གཏོར་
སྣོད་ལྔ་པོ་བཤམས་ཏེ་ཆུ་གཙང་སྦྲེང་བའི་དང་པོ་དེ་ལ།
བདག་ཉིད་བཅོམ་ལྡན་ཐུགས་རྗེ་ཆེན་པོ་ཡི།།
ཕྱག་གི་སོར་མོའི་རྩེ་ནས་བདུད་རྩིའི་རྒྱུན།།
245

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

རབ་ཏུ་བབས་པས་ཡི་དྭགས་ཚོགས་རྣམས་ཀུན།།
ཚིམས་པས་ལོངས་སྤྱད་དགའ་བདེས་རྒྱུད་གང་གྱུར།།
ཨོཾ་མ་ཎི་པདྨེ་ཧཱུྃ།
ཞེས་པས་སྣོད་མ་ཁེངས་ཀྱི་བར་དུ་སྦྲེང༌། སྣོད་གཉིས་པ་དེ་ལ་ལག་གཡོན་མཆོག་སྦྱིན་གྱི་ཕྱག་རྒྱ་
དང་བཅས་པས། ཨོཾ་ཨཱཿཧྲཱིཿཧཱུྃ། ཞེས་པས་ཁེངས་པར་སྦྲེང༌། སྣོད་གསུམ་པར་ཆུ་ཐིག་བཅད་ཅིང་
བླུག་ལ་སེ་གོལ་དང་བཅས་པས། ཨོཾ་ཛཱ་ལ་ཨི་དཾ་སརྦ་པྲེ་ཏེ་བྷྱཿསྭཱ་ཧཱ། སྣོད་བཞི་པར་སྦྲེང་ལ།
འཕགས་མཆོག་རྒྱལ་བའི་ཕྱག་ནས་ལེགས་བབས་པའི།།
ཡིད་འོང་བདུད་རྩིའི་རྒྱ་མཚོ་ཆེན་པོ་ལ།།
ཡི་དྭགས་གངྒཱའི་ཀླུང་གི་བྱེ་སྙེད་ཀུན།།
ཁྲུས་བྱས་གདུང་བ་ཀུན་བྲལ་བདེ་ཐོབ་ཤོག།
སྣོད་ལྔ་པར་སྦྲེང་ཞིང་། མགོན་པོ་མི་འཁྲུག་པ་ལ་ཕྱག་འཚལ་ལོ། །ན་མོ་རཏྣ་
ཏྲ་ཡཱ་ཡ། ཨོཾ་ཀཾ་ཀ་ནི་ཀཾ་ཀ་ནི། རོ་ཙ་ནི་རོ་ཙ་ནི། ཏྲོ་ཊ་ནི་ཏྲོ་ཊ་ནི། ཏྲཱ་ས་ནི་ཏྲ་
ས་ནི། པྲ་ཏི་ཧ་ན་པྲ་ཏི་ཧ་ན། སརྦ་ཀརྨ་པཱ་རཾ་པ་རཱ་ཎི་མི་སརྦ་ས་ཏྭ་ནཉྩསྭཱ་ཧཱ།
སྔགས་དང་ཏིང་འཛིན་བདེན་པའི་བྱིན་རླབས་ཀྱིས།།
ཚེ་འདས་བར་དོར་འཁྱམས་པའི་འགྲོ་བ་དག།
བདུད་རྩིའི་ཆུ་འདིས་ངོམ་ཞིང་ཚིམས་ནས་ཀྱང༌།།
སྡུག་བསྔལ་ཀུན་བྲལ་བྱང་ཆུབ་མཆོག་ཐོབ་ཤོག།
246

ཆུ་གཏོར་གྱི་རིམ་པ་ཇི་ལྟར་བྱ་བའི་ཚུལ་མདོར་བསྡུས་ཏེ་བཀོད་པ་བལྟས་ཆོག་བདུད་རྩིའི་འདོད་འཇོ།

དེ་ནས་ཛམ་ལྷའི་ཆུ་སྦྱིན་བྱེད་ན།
གཏོར་སྣོད་མཐའ་མ་གཉིས་སུ་ཛཾ་སེར་ནག་གཉིས་ཀྱི་ཆུ་སྦྱིན་འབུལ་
བའི་སྣོད་བྱ་ཞིང༌། བར་མ་གཉིས་གཏོར་མའམ་རིལ་བུའི་སྣོད་དང༌། དབུས་མ་མཆོད་ཡོན་དུ་བྱ་ཕྱིར་
བཤམས་ལ། ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཕཊ། ཅེས་བདུད་རྩི་འཁྱིལ་བའི་སྔགས་
ཀྱི་བགེགས་བསངས། ཨོཾ་སྭ་བྷཱ་ཝ་ཤུདྡྷེ སོགས།
གཏོར་མའི་ཉེས་སྐྱོན་འབགས་བཙོག་ཀུན་སྦྱངས་ཤིང༌།།
རིན་ཆེན་སྣོད་དུ་འབྲུ་གསུམ་འདུ་འཕྲོ་ཡིས།།
ད དམ་ཚིག་ཡེ་ཤེས་དབྱེར་མེད་བདུད་རྩིའི་མཆོག།
དྭངས་ཤིང་ཐོགས་མེད་མི་ཟད་དབྱིངས་ཁྱབ་གྱུར།།
ན་མཿ སརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ། ཨོཾ་སམྦྷ་ར་སམྦྷ་ར་ཧཱུྃ། ལན་བདུན།
ཨོཾ་ཨཱཿཧཱུྃ། གིས་གཏོར་མ་བདུད་རྩི་བྱིན་གྱི་བརླབས།
ཛམ་ལྷ་བསྐྱེད་པ་ནི།
པད་ཟླར་ཛཾ་སེར་ཡོངས་གྱུར་ནོར་གྱི་ལྷ།།
གསེར་མདོག་ཕྱག་གཉིས་ཤིང་ཏོག་ནེའུ་ལེ་འཛིན།།
རིན་ཆེན་རྒྱན་ཅན་གནས་གསུམ་འོད་འཕྲོས་པས།།
ཡེ་ཤེས་སེམས་དཔའ་སྤྱན་དྲངས་གཉིས་མེད་གྱུར།།
བཛྲ་ས་ ས་མ་ཡ་ཛཿ པདྨ་ཀ་མ་ལ་ཡེ་སྟུམ།
སླར་ཡང་འོད་འཕྲོས་དབང་ལྷ་སྤྱན་དྲངས་ནས།།
དབང་བསྐུར་སྒྲིབ་དག་རིན་འབྱུང་དབུ་བརྒྱན་ཅིང་།།
247

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

བདག་གི་ལག་མཐིལ་ཟླ་དཀྱིལ་ཡིག་འབྲུ་ལྔ།།
ཞུ་བ་ལས་བྱུང་བདུད་རྩིས་མཉེས་པར་གྱུར།།
ཆུ་སྦྱིན་གྱི་སྣོད་གཅིག་ཏུ་ཆུ་སྦྲེང་བ་དང་བཅས་པས། ཧཱུྃ་ཨཾ་ཛོ་ཁཾ་ཧཱུྃ། ཞེས་ལན་
གཅིག་དང། ཨོཾ་ཛམྦྷ་ལ་ཛ་ལེནྡྲ་ཡེ་སྭཱ་ཧཱ། ཞེས་པ་བརྒྱའམ་ཉེར་གཅིག་བདུན་སོགས་དང༌།
མཆོད་ཡོན་སྦྲེང་ཞིང། ཛམྦྷ་ལ་ས་པ་རི་ཝཱ་ར་ཨརྦྷམ་པཱ་ཏྱམ། པུདྡྷེ། དྷུ་པེ།
ཨཱ་ལོ་ཀེ །གན་དྷེ། ནཻ་ཝི་དྱ། ཤཔྟ་པྲ་ཏཱིཙྪ་ཨཱཿཧཱུྃ། གཏོར་མའི་སྣོད་དུ་ཆུ་སྦྲེང་ཞིང༌།
ཛམྦྷ་ལ་ཨི་དམ་བ་ལིནྟ་ཁཱ་ཧི་ཁཱ་ཧི།
མགོན་པོ་ནོར་གྱི་བདག་པོ་འཁོར་བཅས་ལ།།
མཆོད་གཏོར་བདུད་རྩིའི་རྒྱ་མཚོ་འདི་འབུལ་བས།།
མཉེས་ཤིང་ཚིམས་ནས་ཆོས་མཐུན་ལོངས་སྤྱོད་ཀྱིས།།
བདག་སོགས་འགྲོ་བའི་དབུལ་བ་སེལ་བར་མཛོད།།
སིདྡྷི་ཕ་ལ་ཧོ། ཆུ་ཐིགས་གཅིག་དངོས་གྲུབ་ཏུ་མྱང་ལ། བཛྲ་ཧཱུཾ། ཞེས་པས་གཤེགས་
གསོལ་བྱ། ཛཾ་ནག་གི་གཏོར་མཆོད་ལ་ཡང་སྔར་ལྟར། ཨོཾ་བཛྲ་ཨ་མྲྀ་ཏཿ སོགས་ནས།
སམྦྷ་ར་དང༌། ཨོཾ་ཨཱཿཧཱུཾ་ གིས་བར་གྱིས་བྱིན་གྱིས་བརླབ་ལ།
པད་ཉིའི་གདན་སྟེང་ཧཱུྃ་མཐིང་ཡོངས་གྱུར་ལས།།
ཛཾ་ནག་ཁྲོ་ཚུལ་ཐོད་ཁྲག་ནེའུ་ལེ་བསྣམས།།
སྦྲུལ་བརྒྱན་འདོར་སྟབས་བཞེངས་པའི་གནས་གསུམ་ལས།
འོད་འཕྲོས་ཡེ་ཤེས་སྤྱན་དྲངས་གཉིས་མེད་ཐིམ།།
248

ཆུ་གཏོར་གྱི་རིམ་པ་ཇི་ལྟར་བྱ་བའི་ཚུལ་མདོར་བསྡུས་ཏེ་བཀོད་པ་བལྟས་ཆོག་བདུད་རྩིའི་འདོད་འཇོ།

སླར་ཡང་དབང་ལྷ་སྤྱན་དྲངས་དབང་བསྐུར་བས།།
བདུད་རྩིས་སྐུ་གང་མི་བསྐྱོད་དབུ་བརྒྱན་གྱུར།།
རང་གི་ལག་མཐིལ་གྱི་ཡིག་འབྲུ་ལྔ་ཞུ་བ་ལས་བྱུང་བའི་བདུད་རྩིའི་རྒྱུན་གྱིས་མཉེས་པར་བསམ་
པས་ཆུ་སྦྲེང་ཞིང་། ཨོཾ་ཨིནྡྲ་ནི་མུ་ཁཾ་བྷྲ་མ་རི་སྭཱ་ཧཱ། ཨོཾ་ཛཧྰུྃ་སྭཱ་ཧཱ། བརྒྱའམ་ཉེར་གཅིག་
བདུན་སོགས་དང༌། མཆོད་ཡོན་སྦྲེང་ཞིང། ན་མོ་རཏྣ་ཏྲ་ཡཱ་ཡ། ན་མོ་མ་ཎི་བྷ་དྲ་ཡེ།
མ་ཧཱ་ཡཀྵ་སེ་ན་པ་ཏཱ་ཡེ། ཏདྱ་ཐཱ། ཨོཾ་ཛམྦྷ་ལ་ཛ་ལེན་དྲ་ཡེ་སྭཱ་ཧཱ།
ཛམྦྷ་ལ་ཨཉྙཾ། པཱདྷྱ། པུཥྤ གཏོར་མའི་སྣོད་དུ་ཆུ་སྦྲེང་ཞིང༌། ཛམྦྷ་ལ་ཨི་
དམ་བ་ལིནྟ་ཁ་ཁ་ཁཱ་ཧི་ཁཱ་ཧི།
གཏོར་མ་ཟག་མེད་བདུད་རྩིའི་རང་བཞིན་འདི།།
ནོར་བདག་ཁྱེད་ལ་ཕུལ་ཞིང་བསྟོད་བགྱིས་པས།།
བསམ་པའི་དོན་ཀུན་ཆོས་ལྡན་འགྲུབ་པ་དང༌།།
དངོས་གྲུབ་མ་ལུས་མྱུར་དུ་སྩལ་དུ་གསོལ།།
བཛྲ་རྨུ། ཞེས་པས་རང་གནས་སུ་གཤེགས་ཤིང། མཆོད་གཏོར་བཤག་པར་བྱའོ། །དེ་ནས་
བརྒྱ་རྩ་དངོས་ནི། གཏོར་སྣོད་ལྔའམ་གཅིག་གིས་ཀྱང་རུང་བར་སྣོད་རེ་རེ་ལ་རིལ་བུ་བཅུ་བཅུ་ཆུ་དང་བཅས་
པ་བཤམས་ལ། སོ་སོ་ལ་བསང་སྦྱང་བྱིན་རླབས་ནི། གོང་གི་ཛམ་སེར་གྱི་སྐབས་སུ་བྱུང་བ་ལྟར། བཛྲ་ཨ་
མྲྀ་ཏ། སོགས་ནས། སམྦྷ་ར། བཅུ་རེ་དང་། ཨོཾ་ཨཱཿཧཱུྃ། གི་བར་གྱིས་བྱིན་གྱིས་བརླབས་
ལ་རིམ་པས་འབུལ་ཞིང་བཅུ་ཚན་བཞི་པ་ཡན་ཆད་རྣམས་ལ་ཨཉྙཾ་སོགས་ཀྱིས་ཀྱང་མཆོད་ཅིང༌། ལྔ་པ་མན་
249

SEL
ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

ཆད་ལ་ནི་དེ་བཞིན་གཤེགས་པ་བཞིའི་མཚན་བསྒྲགས་པ་དང༌། ཆོས་ཀྱི་སྦྱིན་པ་ཡང་རྒྱས་བསྡུས་སྐབས་དང་
སྦྱར་ལ་བྱའོ། །ཐོག་མར་བཅུ་ཚན་དང་པོ་ནི། བྱིན་རླབས་སྔོན་དུ་འགྲོ་བས།
རྩ་རྒྱུད་བླ་མ་རྒྱལ་བ་སྲས་བཅས་ཚོགས།།
འཕགས་མཆོག་རྣམས་ལ་གཏོར་མཆོད་རྒྱ་མཚོའི་སྤྲིན།།
གུས་པས་ཕུལ་བས་བདག་སོགས་འགྲོ་ཀུན་ལ།།
བརྩེ་བས་བསྐྱབ་ཅིང་བྱིན་གྱིས་བརླབ་ཏུ་གསོལ།།
བཅུ་ཚན་གཉིས་པ་ལ། སྔར་ལྟར་བྱིན་རླབས་གཟུངས་སྔགས་དང༌། །ཨཧཱུཾ་ སོགས་ཀྱི་མཐར།
ཡི་དམ་ཞི་ཁྲོ་རྒྱལ་བ་རྒྱ་མཚོ་དང༌།།
གནས་གསུམ་མཁའ་འགྲོ་ཆོས་སྐྱོང་ཚོགས་རྣམས་ལ།།
ཟག་མེད་བདུད་རྩིའི་གཏོར་མ་འདི་འབུལ་བས།།
དངོས་གྲུབ་ཀུན་སྩོལ་བར་ཆད་བསལ་དུ་གསོལ།
གསུམ་པ་ཡང་སྔར་བཞིན་བྱིན་རླབས་མཆོད་པ་སོགས་ཀྱི་མཐར།
ལྷ་མིའི་དྲང་སྲོང་བདེན་པའི་ཚིག་གྲུབ་ཅིང༌།།
རིག་སྔགས་འཆང་བ་མཐུ་བརྙེས་ཀུན་ལ་ཡང་།།
ཞལ་ཟས་བདུད་རྩིའི་གཏོར་མ་འདི་འབུལ་གྱི།།
སྐྱེ་འགྲོ་བདེ་བའི་སྨོན་ལམ་མཛད་དུ་གསོལ།།
བཞི་པ་ཡང་བྱིན་རླབས་མཆོད་སོགས་སྔར་བཞིན་བྱས་ལ།
ལྷན་སྐྱེས་ལྷ་དང་ཡེ་ཤེས་ནོར་ལྷའི་ཚོགས།།
སྟོན་པའི་དམ་ཆོས་སྐྱོང་བའི་